見到有新廣告賣，搵隻熊貓黎宣傳，就知道又有新包出啦，對於我呢個漢堡控黎講一定要試下。我叫左珍寶黑椒漢堡，佢真係堡如其名，真係珍寶級咁大個，我一口係咬唔晒架。裡面有四層漢堡扒，一層芝士，最特別係有幾片薯脆，味道類似nacho, 但可惜俾勁多醬浸到淋晒，完全失去nacho脆既口感。加上呢個包失敗既地方係個黑椒醬好濃烈，而且辣味重，變成黑椒醬完全係主角。好在佢個shake shake薯條仲keep到水準，個紫菜味係幾令人越食越想食架。